Rikunarita-ORG/Wikinium huggingface dataset:
# Teniski reket

Teniski reket i loptice
**Teniski reket** je sredstvo neophodno za igranje tenisa. Riječ reket dolazi iz arapskog *rahah*, u značenju "dlan ruke", pa preko italijanskog, odnosno od engleske riječi *Racket* što znači udarač. Sastoji se od ovalnog okvira u kojem se nalazi površina za udaranje loptice i ručke. U ranijim vremenima tenisa, reketi su se pravili od drveta dok se danas pretežno prave od polikarbonskih materijala. Kao udarna površina se koriste vinilne žice čiji se napon usklađuje sa potrebama igre, terena i samog igrača.

## Vanjski linkovi

*
*  Arhivirano 20. 2. 2012. na Wayback Machine
*
*

Nedovršeni članak Teniski reket koji govori o **sportu** treba dopuniti. Dopunite ga prema pravilima Wikipedije.
# Beton

**Beton** je kompozitni građevinski materijal dobijen mješanjem agregata (obično šljunka i pijeska) i cementa. Svakodnevna je pretpostavka da se beton suši nakon što se ugradi. Zapravo beton se ne stvrdnjava zato što se voda isuši iz betona već zato što se cement hidrira stvarajući ljepilo koje drži agregate zajedno, te sačinjava vrstu vještačkog kamena. Beton se koristi za izgradnju objekata, puteva, temelja, nadvožnjaka ili se koristi kao žbuka za pravljenje zidova od cigle.

Betoniranje
## Vrste betona

* **Pumpani beton** upotrebljava se kada se zahtijeva transport betona cijevima (beton pumpa) pri prijenosu gotovog betona na veće ili više udaljenosti
* **Mlazni beton** utiskuje se posebnim mlaznicama pod visokim pritiskom u i ispod podloge
* **Lagani beton** kako beton ima zapreminsku masu od 2400 kg/m3 ovoj vrsti betona se dodaje granulirani stiropor koji mu smanjuje zapreminsku masu na 800 – 1600 kg/m3
* **Beton otporan na smrzavanje** beton takvih osobina da mu nakon 200 ciklusa smrzavanja pad čvrstoće nije veći od 25 %
* **Vodonepropusni beton** ima svojstva da pod određenim pritiskom ne dozvoljava prodor vode
* **Sporovezujući beton** dodatkom usporivača ova vrsta betona ima svojstvo da produžuje vrijeme vezivanja (pogodan prilikom transporta na velike udaljenosti)
* **Beton za kose krovove** posebnih svojstava koja sprečavaju klizanje betona niz kosinu ploče (krova)
* **Armirani beton** dodatkom armature (armaturno željezo, armaturne mreže) poboljšavaju se mehaničke osobine ove vrste betona

Osim moguće podjele betona prema vrsti primijenjenog veziva, te prema vrsti agregata, beton možemo podjeliti i prema zapreminskoj masi i to na: lahke betone (zapreminska masa do 1900 kg/m3), obične (1900 do 2500 kg/m3) i teške (preko 2500 kg/m3).

## Također pogledajte

* Brutalistička arhitektura
* Malter

## Reference

## Vanjski linkovi

* Betonski cvet, Tema za svakog, oficijalni YouTube kanal RTB - RTJ, redakcije opšteobrazovnog programa, 1977. god.
* Most na Đurđevića Tari, Oficijalni YouTube kanal RTS-a, Kvadratura kruga, 2015.
# Rakovi

| Rakovi |
| --- |
| Različite vrste rakova |
| Sistematika |
| Carstvo | Animalia |
| Koljeno | Arthropoda |
| Potkoljeno | **Crustacea** |
| Klase i potklase |
| Branchiopoda
Phyllopoda
Sarsostraca
Remipedia
Cephalocarida
Maxillopoda
Thecostraca
Tantulocarida
Branchiura
Pentastomida
Mystacocarida
Copepoda
Ostracoda
Myodocopa
Podocopa
Malacostraca
Phyllocarida
Hoplocarida
Eumalacostraca |

**Rakovi** (latinski: *Crustacea*) su zglavkari za koje je karakteristično da imaju dva para antena, dvograne ekstremitete, da dišu na škrge i da su, sa malim izuzecima, vodene životinje. Ovaj podtip zglavkara obuhvata oko 52.000 vrsta najčešće dobro pokretnih životinja koje vode slobodan način života, sa samo nekoliko vrsta koje su sesilne i rijetkim parazitskim vrstama.

## Podjela

Rakovi su podjeljeni na šest klasa:

1. Branchiopoda
2. Cephalocarida
3. Malacostraca
4. Maxillopoda
5. Ostracoda
6. Remipedia

## Reference

## Vanjski linkovi

Nedovršeni članak Rakovi koji govori o **biologiji** treba dopuniti. Dopunite ga prema pravilima Wikipedije.
# Murcia

|  |
| --- |
| Murcia |
| Grad |
| Prikaz Murcia |
|

|  |  |
| --- | --- |
| Zastava | Grb |

 |
| Država |  Španija |
| Autonomna zajednica | Murcia |
|  |
| Nadmorska visina | 43 m |
|  |
| Površina | 881,86 km2 |
|  |
| Stanovništvo | 438,246 (*2013*) |
|  |
| Gradonačelnik | Pedro Acedo Penco (*PP*) |
|  |
| Vremenska zona | Srednjoevropsko vrijeme |
| Poštanski broj | 30001 |
|  |
|  |
| **Veb-sajt:**  www.murcia.es |
|  |

**Murcia** je grad u Španiji. Glavni je grad istoimene španske regije Murcia. Prema popisu iz 2013. godine, Murcia broji preko 400.000 stanovnika. Po broju stanovnika Murcia zauzima sedmo mjesto u Španiji.

## Položaj

Grad je smješten u dolini rijeke Segura. Na jugu se izdiže mali planinski vijenac, na zapadu grada nalazi se Sierra Espuña, a na sjeverozapadu leži Sierra del Espartal sa najvišim vrhom provincije-Romolcadores.

Murcia važi za jedan od najsuhljih regiona Evrope. Pošto je oblast smještena u polupustinji, temperatura vrlo lako dostiže i 50 °C. Zime su relativno prijatne, ali u određenim oblastima temperatura bude i u minusu.

## Kultura

Murcia ima jedan od najvećih univerziteta Španije.

Murcia ima dva nogometna kluba, Real Murcia i Ciudad de Murcia.

## Poznate ličnosti

* Ibn Arabi, filozof i sufijski učitelj
* Abul Abbas al-Mursi, sufija
* Ramón Gaya, slikar
* Francisco Rabal, glumac
* Nicolás Almagro, teniser
* Xuso Jones, pjevač

## Međunarodni odnosi

Murcia je ostvarila internacionalna prijateljstva sa šest svjetskih gradova:

|  |
| --- |
| * Fishing Creek
* Lecce
* Grasse
* Irapuato
* Murcia, Filipini
* Łódź
 |

## Reference
# Eva Perón

| María Eva Duarte de Perón |
| --- |
|  |
| Rođenje |  (1919-05-07) 7. maj 1919. Junin, Argentina |
| Smrt | 26. juli 1952(1952-07-26) (33 godine) Buenos Aires, Argentina |

**María Eva Duarte de Perón**, također Eva Ibarguren, nazvana *Evita* ["Evalein"] (rođena 7. maja 1919. u Los Toldos; umrla 26. jula 1952. u Buenos Aires), poznatija pod nadimkom *Evita*, bila je druga žena argentinskog predsjednika Juana Dominga Perona i prva dama Argentine od 1946. do njene smrti, 1952.

Rođena u predgrađu Buenos Airesa, bila je peto dijete u porodici. U dobi od petnaest godina počela je putovati po Buenos Airesu i suočila se s velikim teškoćama zbog nedostatka obrazovanja i veza. Ipak, kasnije je počela dobijati uloge kao glumica u radio-dramama i sapunicama. Tadašnjeg generala, Juana Perona, upoznala je na dobrotvornoj svečanosti održanoj povodom poginulih u potresu na sjeveru zemlje. Vjenčali su se krajem oktobra 1945. Ubrzo nakon objave braka, svi filmovi i serije u kojima je glumila Evita, bili su cenzurirani i zabranjeni.

Aktivno je učestvovala u sindikatima, osnovala je svoju fondaciju koja je pomogla siromašnima izgradivši na hiljade domova i škola širom Argentine. Osigurala je zdravstvenu zaštitu i za najbijednije slojeve društva te je bila veliki borac za prava žena.

Iako se vežu i brojne kontroverze na račun njenog života, prije nego što je postala prva dama Argentine, ostat će zapamćena kao jedna od najpopularnijih prvih dama (ali i najmoćnijih žena) u historiji, s velikom harizmom koju je imala među radničkom klasom, ženama i siromašnim slojevima.

## Reference

## Vanjski linkovi
# Parkinsonova bolest

**Parkinsonova bolest** je bolest poremećaja pokreta zbog smanjenja lučenja dopamina u dijelu mozga koji ima važnu ulogu u kontroli voljnih pokreta (bazalni gangliji).
Bolest je nazvana po liječniku iz Londona dr. Jamesu Parkinsonu, koji je 1817. godine prvi opisao simptome bolesti.

## Opis bolesti

#### Primarni simptomi

* Tremor (drhtanje)
* Rigor (ukočenost)
* Bradikinezija (usporenost pokreta)
* Posturalna nestabilnost (slaba ravnoteža)
* Smetnje u kretanju

#### Sekundarni simptomi

* Depresija
* Konstipacija (zatvor)
* Inkontinencija
* Disfagija (problemi gutanja)
* Demencija
* Mikrografija
* Seboreja kože i vlasišta
* Smetnje u govoru
* Hipotenzija (niski krvni tlak)
* Poremećaji u spavanju

Od nje boluju i neke slavne ličnosti bokser Muhammad Ali i glumac Michael J. Fox koji godišnje izdvaja milione na istraživanje matičnih ćelija kako bi se našao lijek za ovu bolest. Od nje je bolovao i pokojni papa Ivan Pavao II.
# Guangdong

Položaj provincije Guangdong u NR Kini
**Guangdong** je provincija na južnom dijelu Narodne Republike Kine. Guangdong u prijevodu znači *istočno prostranstvo*. Provincija se nalazi na obali Južnokineskog mora. Na sjeveroistoku graniči sa provincijom Fujian, na sjeveru sa provincijama Jiangxi i Hunan, na zapadu s autonomnom regijom Guangxi. Mali dio obale čine dvije posebne administrativne regije Kine koje čine Hong Kong i Makao. Morskim putem ima doticaj sa ostrvskom provincijom Hainan.
Od januara 2005. je i najmnogoljudnija kineska provincija sa 79 miliona trajno naseljenih stanovnika i 31 milion migranata koji žive tamo više od 6 mjeseci u godini. Glavni grad Guangzhou i privredno čvorište Shenzhen su među najmnogoljudnijim i najvažnijim gradovima u Kini. Provincija Guangdong je ujedno i jedna od najvećih privreda u Kini te je 2009. dostigla BDP od 572,121 milijardi dolara što je usporedivo sa veličinom privrede Turske ili Indonezije. Prema BDP po stanovniku treća je provincija Kine, poslije provincija Jiangsu i Zhejiang.

Dužina obale Južnokineskog mora koja pripada ovoj provinciji je 4.300 kilometara. Najvažnija rijeka je Biserna rijeka. U njenoj delti se pored najvećih gradova provincije nalaze i Makao i Hong Kong.
# Dlaka

Struktura dlake
**Dlake** su rožnate vlaknaste izrasline po tijelu mnogih vrsta sisara. Uglavnom se sastoje iz keratina.

Dlaka u ovom smislu se pojavljuje samo kod sisara koji imaju makar dio kože prekriven dlakom. Sluzokože su uvijek bez dlake. Uz male iznimke (usne, tabani, dlanovi, zadnji članci prstiju i bradavice) cijelo tijelo sisara je prekriveno dlakom.

One izlaze iz epidermisa, iako izrastaju iz folikula koje su smještene dublje, u dermisu. Iako mnogo drugih organizama, pogotovo insekata, imaju vlaknaste izrasline, one se ne smatraju dlakama. Takve "dlake" (trihomi) postoje i kod biljaka. Izrasline te vrste kod zglavkara, kao što su insekti i pauci, nazivaju se čekinje. Sve dlake na tijelu sisara čine krzno, dok se za ljudske dlake na glavi koristi termin kosa. Postoje i neke vrste mačaka, pasa i miševa koji imaju malo ili uopšte nemaju krzno. Kod nekih vrsta, krzno postoji samo u nekim razdobljima života.

Na dlaci razlikujemo stabljiku koju stvara folikul iznad površine kože i korijen dlake koji je uložen u kožu.

Na presjeku dlake razlikujemo tri dijela: kutikula, kora i srž.

Boju dlake određuje aktivnost melanocita smještenih između papile i epitelnih ćelija bulbusa dlake.

## Također pogledajte

* Brada

Nedovršeni članak Dlaka koji govori o **anatomiji** treba dopuniti. Dopunite ga prema pravilima Wikipedije.
# Sveto Trojstvo

"Sveto Trojstvo", Luca Rossetti da Orta, 1739.
**Sveto Trojstvo** je kršćansko učenje koje uči da postoji samo jedan Bog koji se sastoji od tri božanske osobe: Oca, Sina (Isusa Krista) i Duha Svetog. Ovakvo vjerovanje je prihvaćeno na Prvom nikejskom saboru, vjerujući da je to vjerovanje ispovijedao sam Krist. Kršćani dokaz za ovo vide u Bibliji: "Kad se krstio sav narod, krstio se i Isus. I dok se molio, rastvori se nebo, siđe na njeg Duh Sveti u tjelesnom obličju, poput goluba, a glas se s neba zaori: 'Ti si Sin moj, Ljubljeni! U tebi mi sva milina!' (Luka 3:21–22)".

Danas najveće kršćanske crkve prihvataju o ovo dogmu (katolička, pravoslavna, protestantska).

Ne prihvataju je manje kršćanske zajednice kao što je arijanci, unitarijanci i Jehovini svjedoci.

## Reference

## Vanjski linkovi

* Sveto Trojstvo na Wikimedia Commonsu
# Engleski građanski rat

**Engleski građanski rat** (1642. - 1651.) je bio niz oružanih sukoba i političkih mahinacija između parlamentaraca i rojalista. U prvom (1642. - 1646.) i drugom ratu (1648. - 1649.) sukobili su se pristalice kralja Karla I i parlamentarci, dok su se u trećem ratu (1649. - 1651.) sukobile pristalice Karla II i parlamentarci. Rat je završen pobjedom parlamentaraca u bici kod Worcestera 3. septembra 1651. godine.

Rezultat ovog rata bio je trostruk; suđenje i egzekucija Karla I, izgnanstvo njegovog sina Karla II i rušenje Britanske monarhije i uspostavljanje Commonwealtha Engleske (1649. - 1653.) i Protektorata (1653. - 1659.) tokom vladavine Olivera Cromwella. Monopol Engleske crkve je završen protestantskim usponom u Irskoj. Ustavno, nakon građanskog rata uspostavljen je presedan da engleski monarh ne može vladati bez pristanka parlamenta, iako je ideja parlamenta kao vladajuće snage Engleske zakonski osnovana kao dio Slavne revolucije 1688. godine.

## Također pogledajte

* Tridesetogodišnji rat

## Reference

## Vanjski linkovi

Nedovršeni članak Engleski građanski rat koji govori o **ratu** treba dopuniti. Dopunite ga prema pravilima Wikipedije.
# Sestra

**Sestra** je ženska osoba koja dijeli iste roditelje sa drugom osobom.

## Pregled

Dvije sestre
Tri sestre
Neka istraživanja su pokazala da sestre prikazuju više osobina koje ukazuju na ljubomoru na njihovu braću i sestre od svojih muških kolega, braće. U nekim kulturama, sestrama je data uloga da budu pod zaštitom braće, posebno starije braće kada su u pitanju problemi sa nasilnicima ili seksualne avanse od strane ženskaroša. Riječ sestra ponekad ima i druga značenja kao na primjer medicinska sestra.

## Radovi o sestrama

* Hanging Up
* Hannah and Her Sisters
* Hope & Faith
* In Her Shoes
* Sisters (TV serija)
* What I Like About You

## Također pogledajte

* Brat
* Medicinska sestra
* Polu sestra

## Reference

Šablon:Porodica
# Zvjezdane staze

Zvjezdane staze (engleski: *Star Trek*) američka je naučnofantastična franšiza koju je kreirao Gene Roddenberry, a u vlasništvu je Paramounta. Započela je istoimenom serijom i postala svjetski fenomen pop kulture. Od svog nastanka, franšiza se proširila na razne filmove, televizijske serije, videoigre, romane i stripove, te je postala jedna od najprepoznatljivijih i najuspješnijih medijskih franšiza svih vremena.

U fiktivnom svijetu *Zvjezdanih staza*, čovječanstvo, nakon pronalaska nadsvjetlosnog pogona *(Warp pogon)*, a uz pomoć nauke i naklonjenih vanzemaljaca pobjeđuje bolesti, rasizam, siromaštvo, netoleranciju i ratove na Zemlji; glavni protagonisti *Zvjezdanih staza* istražuju galaksiju, pronalaze nove svjetove i susreću nove civilizacije, nadajući se, da će raširiti mir i razumijevanje. *Star Trek* jedno je od najpopularnijih imena u svijetu naučne fantastike.

*Zvjezdane staze* bile su kultni fenomen desetljećima. Također, franšiza je poznata i po svom kulturnom utjecaju izvan oblasti naučne fantastike a zapaženi su i njeni progresivni stavovi o građanskim pravima.

Zaljubljenici u ovu franšizu popularno se nazivaju Trekiji. U seriji se pojavljuje i umjetni jezik, klingonski. Na temu *Zvjezdanih staza* snimljeno je i nekoliko parodija. Prema podacima iz jula 2016, na franšizi je prihodovano otprilike 10 milijardi američkih dolara što je čini jednom od najzanimljivijih medijskih franšiza svih vremena.

## Filmografija

### Televizijske serije

Dvanaest televizijskih serija čine najveći dio mitologije *Zvjezdanih staza*. Svi serijali ukupno sadrže 870 emitiranih epizoda.

1. *Originalna serija* (1966–1969)
2. *Animirana serija* (1973–1974)
3. *Sljedeća generacija* (1987–1994)
4. *Duboki svemir 9* (1993–1999)
5. *Voyager* (1995–2001)
6. *Enterprise* (2001–2005)
7. *Discovery* (2017–2024)
8. *Kratke staze* (2018–2020)
9. *Picard* (2020−2023)
10. *Donje palube* (2020−2024)
11. *Prodigy* (2021−2024)
12. *Čudni novi svjetovi* (2022–danas)
13. *Akademija Zvjezdane flote* *(2026−danas)*

### Igrani filmovi

Paramount Pictures producirao je 13 filmova na temu *Zvjezdanih staza*, dok je streaming servis Paramount+ objavio je televizijski film, *Zvjezdane staze: Odjel 31*.

#### *Originalna serija*

1. *Film* (1979)
2. *Khanov bijes* (1982)
3. *Potraga za Spockom* (1984)
4. *Putovanje kući* (1986)
5. *Krajnja granica* (1989)
6. *Neotkrivena zemlja* (1991)

#### *Sljedeća generacija*

1. *Generacije* (1994)
2. *Prvi kontakt* (1996)
3. *Pobuna* (1998)
4. *Nemesis* (2002)

#### Kelvinova vremenska linija (paralelni svemir)

1. *Zvjezdane staze* (2009)
2. *U tami* (2013)
3. *S one strane* (2016)

#### TV film

1. *Odjel 31* *(2025)*

## Također pogledajte

* Borg
* Klingonci
* Unicomplex
* Zvjezdana flota
* Potprostor

## Reference

## Vanjski linkovi

* Zvjezdane staze na Wikimedia Commonsu

Nedovršeni članak Zvjezdane staze koji govori o **filmskoj umjetnosti** treba dopuniti. Dopunite ga prema pravilima Wikipedije.
# Aksiom

**Aksiom** ili **postulat** prema definiciji u klasičnoj filozofiji, je tvrdnja (u matematici često prikazivana u simboličnom obliku) koja je evidentna ili dobro uspostavljena, te koja je prihvaćena bez kontroverzi ili pitanja. Tako, aksiom može biti korišten kao premisa ili početna tačka za dalje rezonovanje ili argumente, često u logici ili u matematici. Riječ dolazi iz grčkog jezika od *axíōma* (ἀξίωμα) 'ono što se smatra dostojnim ili sposobnim' ili 'ono što se odaje kao evidentno.'

Prema upotrebi u modernoj logici, aksiom je jednostavno premisa ili početna tačka rasuđivanja. Bez obzira da li je smisleno (i, ako je tako, šta to znači) za aksiom, ili bilo koju matematičku tvrdnju, da bude "tačna" je centralno pitanje u filozofiji matematike, pri čemu savremeni matematičari imaju različita mišljenja.

Prema upotrebi u matematici, pojam *aksiom* se koristi u dvije povezane ali različite cjeline: "logički aksiomi" i "ne-logički aksiomi". Logički aksiomi su obično tvrdnje za koje se smatra da su tačne unutar sistema logike koju definiraju (npr. (*A* i *B*) implicira *A*), dok nelogički aksiomi (npr. *a* + *b* = *b* + *a*) su zapravo suštinske tvrdnje o elementima domena određene matematičke teorije (kao što je aritmetika). Kada se koriste u drugom slučaju, "akiom", "postulat" i "pretpostavka" su pojmovi koji se naizmjenično koriste. Općenito, nelogički aksiom nije samoevidentirajuća istina, nego formalni logički iskaz korišten u zaključivanju izgradnje matematičke teorije. Kako savremeni matematičari priznaju višestruke, jednako "istinite" sisteme logike, precizno ista stvar mora biti rečena za logičke aksiome - oni oba definiraju i specifični su za određeni sistem logike koji je pozvan. Da bi se sistem znanja aksiomatizirao treba pokazati da njegove tvrdnje mogu biti izvedene iz malih, dobro razumljivih skupova rečenica (aksiomi). Postoji obično nekoliko načina za aksiomatiziranje datih matematičkih domena.

U oba smisla, aksiom je matematička tvrdnja koja služi kao početna tačka od koje se ostale tvrdnje mogu logično izvesti. Unutar sistema koji definišu, aksiomi (osim ako nisu suvišni) ne mogu biti izvedeni iz principa zaključivanja, niti su dokazivi matematičkim dokazima, jednostavno jer su početne tačke; nema ništa drugo iz čega prate logiku jer u suprotnom bi bili grupisani kao teoreme. Ipak, aksiom u jednom sistemu može biti teorema u drugom, i obratno.

## Također pogledajte

* Teorem

## Reference
# 23.

|  |
| --- |
| **Godine:**
◄◄ |
◄ |
19. |
20. |
21. |
22. |
**23.** | 24. | 25. | 26. | 27. | ► | ►► |
| **Decenije:**
◄ |
0-e p. n. e. |
0-e |
10-e |
**20-e** | 30-e | 40-e | 50-e | ► |
| **Vijekovi:**
◄ |
1. vijek p. n. e. |
**1. vijek** | 2. vijek | ► |

23. u drugim kalendarima| Gregorijanski kalendar | 23 *XXIII* |
| Ab Urbe condita | 776 |
| Asirski kalendar | 4773 |
| Bengalski kalendar | −570 |
| Berberski kalendar | 973 |
| Budistički kalendar | 567 |
| Burmanski kalendar | −615 |
| Bizantijski kalendar | 5531–5532 |
| Kineski kalendar | 壬午年 (Vodeni Konj) 2719 ili 2659     *— do —* 癸未年 (Vodeni Koza) 2720 ili 2660 |
| Koptski kalendar | −261 – −260 |
| Diskordijanski kalendar | 1189 |
| Etiopijski kalendar | 15–16 |
| Hebrejski kalendar | 3783–3784 |
| Hindski kalendari |  |
|  - *Vikram Samvat* | 79–80 |
|  - *Šaka Samvat* | *N/A* |
|  - *Kali Juga* | 3124–3125 |
| Holocenski kalendar | 10023 |
| Iranski kalendar | 599 BP – 598 BP |
| Islamski kalendar | 617 BH – 616 BH |
| Julijanski kalendar | 23 *XXIII* |
| Korejski kalendar | 2356 |
| Minguo kalendar | 1889 prije Tajvana 民前1889年 |
| Seleukidska era | 334/335 AG |
| Tajlandski solarni kalendar | 565–566 |
| Ova kutija: * pogledaj
* razgovor
* uredi
 |

Druz Mlađi
Godina **23.** (**XXIII**) bila je redovna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Poliona i Veta** ili, rjeđe, **godina 776. *Ab urbe condita. Oznaka "23." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

## Događaji

* Gaj Asinije Polion i Gaj Antistije Vet postaju rimski konzuli.
* Liu Xuan, potomak kineske carske dinastije Han i vođa pobunjenika protiv Wang Manga i njegove dinastije Xin, sebe proglašava novim kineskim carem.
* juli — Nakon što je dva mjeseca bili pod opsadom, 19.000 kineskih pobunjenika pod Liu Xiujem u bitci kod Kunyanga tuku 450.000 vojnika cara Wanga Manga, označivši tako početak kraja njegove dinastije i povratak dinastije Han na vlast.
* Julije Cezar Druz, sin i nasljednik rimskog cara Tiberija, umire. Nakon toga demoralizirani Tiberije prestaje brinuti o državnim poslovima te se u potpunosti posvećuje životnim užicima.
* Nakon Druzove smrti Lucije Elije Sejan počinje dominirati rimskim Senatom.
* Grčki geograf Strabon objavljuje knjigu pod nazivom *Geografija* - djelo koje opisuje cijeli svijet koji je bio poznat Rimljanima i Grcima u doba cara Augusta; to je jedina takva antička knjiga koja se očuvala do današnjih dana.

## Rođeni

* Plinije Stariji, rimski naučnik i pisac

## Umrli

* 14.9. — Druz Julije Cezar, sin rimskog cara Tiberija
* 6.10. —Wang Mang, "uzurpator" prijestolja kineske dinastije Han i car dinastije Xin (r. 45. p. n. e.)
* Liu Xin, kineski astronom
* Liu Yan, kineski general
* Carica Wang (r. 8. p. n. e.)
* Juba II, kralj Mauretanije

## Vanjski linkovi

*
*  Arhivirano 24. 4. 2013. na Wayback Machine
*

## Reference
# Dolomit

Dolomit
**Dolomit** je sedimentna stijena i mineral, a oboje su izgrađeni od kalcij magnezij karbonata CaMg(CO3)2 u kristalnom stanju.

Stijena dolomit izgrađena je dominantno od minerala dolomita. Krečnjak koji je djelimično zamijenjen dolomitom naziva se dolomitni krečnjak, a u starijoj američkoj literaturi magnezijski krečnjak. Prvi put ga je opisao kao stijenu francuski prirodoslovac i geolog Déodat Gratet de Dolomieu u izdancima u Dolomitskim Alpima sjeverne Italije, 1791. godine.

Nedovršeni članak Dolomit koji govori o **geologiji** treba dopuniti. Dopunite ga prema pravilima Wikipedije.